open-index/open-wikipedia-markdown huggingface dataset:
அப்துல் சலாம் அசிமி

**அப்துல் சலாம் அசிமி** (*Abdul Salam Azimi*)  ஆப்கானிசுத்தான் நாட்டின் பரா மாகாணத்தில் 2006ஆம் ஆண்டு மே மாதம் முதல் 2014ஆம் ஆண்டு அக்டோபர் மாதம் வரை ஆப்கானிசுத்தானின் முதன்மை நீதிபதியாக இருந்தார். ஆப்கானிசுத்தான் உச்ச நீதிமன்றத்தின் தலைவராகவும் இவர் இருந்தார். அப்துல் சலாம் 1936ஆம் ஆண்டில் பிறந்தார்.

அமெரிக்காவின் ஒமாகாவில் உள்ள நெப்ராசுகா பல்கலைக்கழகத்தில் முன்னாள் பேராசிரியராக இருந்த  இவர் ஆப்கானிசுதான் நாட்டின் குடியரசுத் தலைவர் அமீத் கர்சாயின் சட்ட ஆலோசகராக பணியாற்றினார். ஆப்கானிசுத்தானின் 2004 ஆம் ஆண்டு அரசியலமைப்பை எழுத அப்துல் சலாம் உதவினார். அலிசாய் பழங்குடியினரின் பசுட்டூன் இனத்தைச் சேர்ந்த இவர் 1979ஆம் ஆண்டு சோவியத் படையெடுப்புக்கு முன்னர் தனது குடும்பத்தினருடன்  ஆப்கானிசுத்தானின் காபூல் மாகாணத்தில் வசித்து வந்தார். 1981ஆம் ஆண்டு பொதுவுடமைக் கட்சியின்  ஆட்சி வீழ்ச்சியடைந்த பின்னர் உள்நாட்டுப் போர் மூண்டது.  இதனால் நாட்டை விட்டு வெளியேற வேண்டிய கட்டாயம் இவருக்கு ஏற்பட்டது.
 
அப்துல் சலாமுக்கு மூன்று மகள்கள் மற்றும் மூன்று மகன்கள் உள்ளனர். இதில் ஒருவர் அப்துல் கபார் அசிமி.ஓமாகா, நெப்ராசுகாவில்  படித்தவர் ஆவார். ஓமகாவில் உள்ள நெப்ராசுகா பல்கலைக்கழகத்தில் பட்டமும் பெற்றார். மற்றொருவர் அனான் அசிமி. இவரும் ஓமகாவில் உள்ள நெப்ராசுகா பல்கலைக்கழகத்தில் படித்தார். ஓமாகா பகுதியில் மரியாதைக்குரிய ஆசிரியராகத் திகழ்ந்தார். ஒரு தலைமை நீதிபதியாக அப்துல் சலாம் அசிமி  உயர்கல்வி ஏதும் படிக்காத பழமைவாத இசுலாமிய மதகுருவான பைசல் அகமது சின்வரிக்கு மாற்றாக உருவானார்.

சட்டத்தின் ஆட்சியை நிலைநிறுத்துவதிலும்  நாட்டின் பாழடைந்த சட்ட அமைப்பை மேம்படுத்துவதில் ஒரு நியாயமான சிந்தனையுள்ள மிதவாதியாகவும் அப்துல்சலாம் அசிமி நற்பெயரைப் பெற்றவராக வாழ்ந்தார்.

## மேற்கோள்கள்

## புற இணைப்புகள்
* அப்துல் சலாம் அசிமியின் வாழ்க்கை வரலாறு

பகுப்பு:பஷ்தூன் மக்கள்
பகுப்பு:வாழும் மக்கள்
பகுப்பு:1936 பிறப்புகள்
பகுப்பு:ஆப்கானித்தான் மக்கள்
சென்னெத்ஜெம்

**சென்னெத்ஜெம்** (**Sennedjem**)  பண்டைய எகிப்தின் புது எகிப்திய இராச்சியத்தை ஆண்ட 19-ஆம் வம்சத்தின் பார்வோன்களான (கிமு 1290 – 1279) முதலாம் சேத்தி மற்றும் இரண்டாம் ராமேசஸ் (கிமு 1279 – 1213) ஆகியோர்களின்ஆட்சிக் காலத்தில் வாழ்ந்த அரசவைக் கலைஞர் ஆவார். இவர் தீபை நகரத்தில் பாயும் நைல் நதியின் மேற்கு கரையில் அமைந்த தேர் அல்-மதினா எனும் நகரத்தில் வாழ்ந்தவர். இவருக்கு **வாய்மையின் காவலர்** என்ற அரசவைப் பட்டம் உள்ளது. 

இவரது மம்மியுடன், இவரது குடும்பத்த்னரின் மம்மிகளும் 31 சனவரி 1886 அன்று தீபை நகரத்திற்கு அருகில் உள்ள தேர் அல்-மதினாவின் ஒரு கல்லறையில் கண்டுபிடிக்கப்பட்டது. இவரது கல்லறையில், இவர் உயிருடன் வாழ்ந்த காலத்தில் பயன்படுத்திய நாற்காலி, மேஜை, கட்டில் போன்ற தளவாடங்கள் இருந்தது.

மன்னர்களின் சமவெளியில் கண்டுபிடிக்கப்பட்ட எகிப்திய அரசவைப் பணியாளரான சென்னெத்ஜெம்மின் நினைவு உசாப்தி தற்போது சான் பிரான்ஸ்சிஸ்கோ கலைகள் அருகாட்சியகத்தில் உள்ளது.

## இதனையும் காண்க
* உசாப்தி
## மேற்கோள்கள்


பகுப்பு:பண்டைய எகிப்தியர்கள்
பகுப்பு:எகிப்தின் பத்தொன்பதாம் வம்சம்
சத்ய பிரகாஷ் மாளவியா

**சத்ய பிரகாஷ் மாளவியா** (*Satya Prakash Malaviya*) (25 ஜூன் 1934 - 16 செப்டம்பர் 2018) ஓர் இந்திய அரசியல்வாதியாவார். இவர் இந்திய நாடாளுமன்றத்தின்  மாநிலங்களவைக்கு 1984, 1990இல் உத்தரபிரதேசத்திலிருந்து ஜனதா தளத்தின் உறுப்பினராகத் தேர்ந்தெடுக்கப்பட்டார். ஆனால், கட்சியில் ஏற்பட்ட கலகம் காரணமாக சமாஜ்வாதி ஜனதா கட்சியில் சேர்ந்தார். பின்னர், நவம்பர் 1990 முதல் ஜூன் 1991 வரை நாடாளுமன்ற விவகார அமைச்சராக ஆனார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1934 பிறப்புகள்
பகுப்பு:இந்திய அமைச்சர்கள்
ஹரிகிருஷ்ணா திவேதி

**ஹரி கிருஷ்ணா திவேதி** (*Hari Krishna Dwivedi*) ஓர் இந்திய நிர்வாகி ஆவார். இவர் தற்போது 1 ஜூன் 2021 முதல் மேற்கு வங்காள அரசின் தலைமைச் செயலாளராக பணியாற்றி வருகிறார். இவர், அலபன் பந்தோயோபாத்யாவிற்குப் பிறகு இப்பதவிக்கு வந்தார்.

## ஆரம்பகால வாழ்க்கையும் கல்வியும்
திவேதி, 20 ஜூன் 1963 இல் உத்தரப் பிரதேசத்தில் பிறந்தார். வேதியியலில் முதுகலை அறிவியல் பட்டம் பெற்றார். ஜூலை 2021 இல், மேற்கு வங்காளத்தின் தலைமைச் செயலாளரான இவருக்கு, கொல்கத்தா பல்கலைக்கழகம் வளர்ச்சிப் பொருளாதாரத்தில் முனைவர் பட்டம் வழங்கியது. இலண்டன் பொருளியல் பள்ளியில் வளர்ச்சி பொருளாதாரத்தில் முதுகலைப் பட்டம் பெற்றார். மேலும், புகழ்பெற்ற பத்திரிகைகளில் கட்டுரைகளை வெளியிட்டார்.

## தொழில்
திவேதி, முதலில் சில காலம் இந்திய வெளியுறவுப் பணியில் பணிபுரிந்து வந்தார். பின்னர், இந்திய ஆட்சிப் பணிக்கு மாற்றப்பட்டார். இவர், முன்பு மேற்கு வங்க அரசாங்கத்தில் உள்துறை, மலை விவகாரங்களில் கூடுதல் தலைமைச் செயலாளராக இருந்தார். கூடுதலாக, மேற்கு வங்க அரசாங்கத்தில் நாடாளுமன்ற விவகாரங்கள், திட்டமிடல் மற்றும் புள்ளியியல் மற்றும் திட்ட கண்காணிப்பு துறைகளின் செயலாளராகவும் இருந்தார். இவர் முன்பு நிதி அமைச்சகத்தில் மாநிலத்தின் கூடுதல் தலைமைச் செயலாளராகவும் இருந்தார்.

திவேதி, நீண்ட காலமாக வணிக வரி ஆணையராகவும், கலால் துறையின் பொறுப்பாளராகவும் இருந்தார். 2012 முதல் மேற்கு வங்க மின் மேம்பாட்டு கழகத்தின் உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:இந்திய ஆட்சிப் பணி அலுவலர்கள்
டார்ட்மத் கல்லூரி

**டார்ட்மத் கல்லூரி** (*Dartmouth College* ) நியூ ஹாம்சயர் மாநிலத்தில் அனோவர் நகரில் அமைந்துள்ள ஓர் தனியார், இருபாலர் இணைக்கல்வி பல்கலைக்கழகம் "டார்ட்மத் கல்லூரியின் பொறுப்பாட்சியர்கள்" என நிறுவப்பட்ட 
இந்நிறுவனம் ஐவி லீக் உறுப்பினராகும். தவிரவும் அமெரிக்கப் புரட்சிக்கு முன்னர் நிறுவப்பட்ட ஒன்பது கல்லூரிகளில் இதுவும் ஒன்று. இளங்கலை நுண்கலைப் பாடத் திட்டத்துடன் இங்கு மருத்துவம், பொறியியல் மற்றும் வணிக மேலாண்மை பாடத்திட்டங்களும் வழங்கப்படுகின்றன. நுண்கலை மற்றும் அறிவியல் துறைகளில் 19 முதுகலை பாடதிட்டங்கள் வழங்கப்படுகின்றன.  rollment of 5,848 பேர் படிக்கும் டார்ட்மத் கல்லூரி ஐவி லீக் கல்லூரிகளிலேயே மிகச் சிறியதாகும்.

இக்கல்லூரி உள்ளக அமெரிக்கர்களை கிறித்தவர்களாக மாற்றிட மறைபரப்புனர் எலீசர் வீலாக்கால் 1769இல் நிறுவப்பட்டது.  பத்தொன்பது, இருபதாம் நூற்றாண்டுகளில் பல டார்ட்மத் முன்னாள் மாணவர்கள்  இக்கல்லூரியின் வளர்ச்சிக்கு உதவியுள்ளனர்.

டார்ட்மத் கல்லூரியின் வளாகம் நியூ ஆம்சையரின் கனெக்டிக்கட் ஆற்று மேல் பள்ளத்தாக்கில் 269-ஏக்கர் (1.1&nbsp;km²) ஊரகப் பரப்பில் அமைந்துள்ளது. தனிமையான சூழல் நிலவுவதால் தடகளப் பயிற்சிகளிலும் கிரேக்க அமைப்புகளிலும் மாணவர்கள் பெருமளவில் பங்கேற்கின்றனர். டார்ட்மத்தின் 34 பல்கலை விளையாட்டு அணிகளும் ஐவி லீக்கின் NCAA முதல் கோட்டம் போட்டிகளில் பங்கேற்கின்றனர்.  

இட்யூபிஞ்சென் பல்கலைக்கழகம் (செர்மனி), துர்கம் பல்கலைக்கழகம் (UK), அரசியார் பல்கலைக்கழகம் (கனடா), ஒடாகோ பல்கலைக்கழகம் (நியூசிலாந்து), மேற்கு ஆஸ்திரேலியப் பல்கலைக்கழகம் (ஆத்திரேலியா) மற்றும் உப்சாலா பல்கலைக்கழகம் (சுவீடன்) இணைந்த *பல்கலைக்கழகங்களின் மாதரிகி பிணையத்தில்* (MNU) இக்கல்லூரி 2010இல் இணைந்தது.

## மேற்கோள்கள்

பகுப்பு:ஐவி லீக் பல்கலைக்கழகங்கள்
பகுப்பு:நியூ ஹாம்சயர்
ஜகந்நாத் கௌசல்

**ஜெகநாத் கௌசல்** (*Jagannath Kaushal*) (23 ஏப்ரல் 1915 - 31 மே 2001) இந்திய தேசிய காங்கிரசை சேர்ந்த அரசியல்வாதியாவார். 1982 முதல் 1985 வரை இந்திய அரசாங்கத்தில் சட்ட அமைச்சராக இருந்தார். 1936 இல் லாகூரிலுள்ள  பஞ்சாப் பல்கலைக்கழகத்தில் சட்டம் பயின்றார். 1937 இல் பாட்டியாலாவில் சட்டப் பயிற்சியைத் தொடங்கினார்.  1947இல் மாவட்ட மற்றும் அமர்வு நீதிபதியாகத் தேர்ந்தெடுக்கப்பட்ட போதிலும், அரசு பட்டியாலா, கிழக்கு பஞ்சாபு அரசுகளின் ஒன்றியத்துடன் இணைக்கப்பட்ட பின்னர் இவர் 1949இல் தனது பதவியை விட்டு விலகினார். மீண்டும் சட்டப் பயிற்சிக்குத்  திரும்பினார்.

## ஆளுநர்
1976 மற்றும் 1979 க்கு இடையில் பீகார் ஆளுநராக இருந்தார். 1980 இல், இவர் சண்டிகரிலிருந்து மக்களவைக்குத் தேர்ந்தெடுக்கப்பட்டார். மேலும், 1982 முதல் 1985 வரை மத்திய சட்ட அமைச்சராக இருந்தார்.

## பிறா பணிகள்
25 ஆண்டுகளுக்கும் மேலாக பஞ்சாப் பல்கலைக்கழகத்தின் ஆட்சிக்குழு உறுப்பினராக இருந்த இவர் மக்களவையின் சலுகைகள் குழுவின் தலைவராக இருந்தார். சட்ட அமைச்சராக, இவர் ஜமைக்காவில் நடைபெற்ற ஐக்கிய நாடுகள் சபையின் கடல்களின் சட்ட மாநாட்டின் இறுதி அமர்வில் கலந்து கொண்டார். மேலும், இந்தியா சார்பில் ஒப்பந்தத்தில் கையெழுத்திட்டார். பஞ்சாப், அரியானா உயர் நீதிமன்றங்களில், மரியாதை நிமித்தமாக இவர் இறந்த நாளில் வேலை நிறுத்தப்பட்டது.

## இதையும் பார்க்கவும்

* பீகார் ஆளுநர்களின் பட்டியல்

## மேற்கோள்கள்

## வெளி இணைப்புகள்
*Official biographical sketch in Parliament of India website

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2001 இறப்புகள்
பகுப்பு:1915 பிறப்புகள்
பகுப்பு:பீகார் ஆளுநர்கள்
முகமது அயூப் கான்

கௌரவ கலபதி **முகமது அயூப் கான்** (*Mohammed Ayub Khan*) ( வீர சக்கரம்) (1932-15 செப்டம்பர் 2016) ஓர் இந்தியத் தரைப்படை வீரராவார், இவர் பி. வி. நரசிம்ம ராவ் தலைமையிலான இந்திய அரசாங்கத்தில் அமைச்சராக இருந்தார்,

## ஆரம்ப கால வாழ்க்கை
இவர் 1932இல் ராஜஸ்தானின் சுன்சுனூ மாவட்டத்தின் நுவா என்ற கிராமத்தில் பிறந்தார்.

## இந்திய இராணுவத்தில் சேவை
இவரின் தந்தை இமான் அலிகான் மற்றும் இவரது மாவட்டத்தைச் சேர்ந்த பலரைப் போலவே, இவரும் இந்தியத் தரைப்படையில் பணியாற்றினார். இவர் 1950இல் கவசப் படையின் 18வது குதிரைப் படைப்பிரிவில் சேர்ந்து பல பதவிகளை வகித்தார்.  1965-ல் நடந்த இந்திய-பாகிஸ்தான் போரின் போது சியால்கோட் பகுதியில் இவரது வீரத்திற்காக வீர சக்ரா விருது வழங்கப்பட்டது.

கான், 22 ஜூலை 1970 இல் *ரிசல்டராகவும்*, 1 பிப்ரவரி 1978 இல் *ரிசல்டார் மேஜராகவும்* பதவி உயர்வு பெற்றார். அந்த நேரத்தில் அவர் புதிதாக உருவாக்கப்பட்ட 86 கவச படைப்பிரிவில் பணியாற்றினார்

## அரசியல்
இராணுவப் பணியிலிருந்து ஓய்வு பெற்ற பிறகு, இவர் இந்திய தேசிய காங்கிரசில் சேர்ந்தார். 1984ஆம் ஆண்டு சுன்சுனூ தொகுதியிலிருந்து மக்களவைத் தேர்தலில் வெற்றி பெற்று எட்டாவது மக்களவையின் நாடாளுமன்ற உறுப்பினரானார். இவர் பொது கணக்குக் குழு மற்றும் பாதுகாப்பு அமைச்சகத்தின் ஆலோசனைக் குழுவின் உறுப்பினராக இருந்தார். இவரது சொந்த மாநிலமான ராஜஸ்தானில், பிரதேச காங்கிரசு குழுவின் பொதுச் செயலாளர், ஒருங்கிணைப்புக் குழு உறுப்பினர் என பல பதவிகளை வகித்தார்.

1991ஆம் ஆண்டில் பத்தாவது மக்களவைக்கு இரண்டாவது முறையாக தேர்ந்தெடுக்கப்பட்டார். பி.வி. நரசிம்மராவ் அரசாங்கத்தில் 15 செப்டம்பர் 1995 முதல் 16 மே 1996 வரை மத்திய விவசாயத் துறை அமைச்சராகப் பணியாற்றினார்.

## இறப்பு
15 செப்டம்பர் 2016இல் தனது 84 வயதில் தனது சொந்த கிராமமான நுவாவில் இறந்தார். செப்டம்பர் 15, 2019 அன்று, இவரது கிராமத்தில் அயூப் கான் பெயரில் ஒரு வாயில் திறக்கப்பட்டது. 

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:2016 இறப்புகள்
பகுப்பு:1932 பிறப்புகள்
பகுப்பு:இந்திய முஸ்லிம்கள்
பகுப்பு:ராஜஸ்தான் அரசியல்வாதிகள்
இசுலாமிய அரசு, கொராசான்

வலது|frameless
**இசுலாமிய அரசு, கொராசான்** (**Islamic State of Iraq and the Levant – Khorasan Province** (**ISIL–KP** or **ISKP**; )சிரியா மற்றும் ஈராக்கில் செயல்பட்ட இசுலாமிய அரசின் தீவிரவாத அமைப்பு போன்று தெற்காசியா மற்றும் நடு ஆசியாவின் பகுதிகளில் செயல்படும் இசுலாமிய அரசு, கொராசான் என தன்னிச்சையாக அறிவித்துக் கொண்ட ஒரு இசுலாமிய அடிப்படைவாதம் கொண்ட தீவிரவாத அமைப்பாகும். தங்கள்  அமைப்பிற்கும், கொராசான் இசுலாமிய அரசுக்கும் எந்தத் தொடர்புகள் இல்லை என அறிவித்துள்ளது. 

கொராசான் இசுலாமிய அரசு 26 சனவரி 2015-இல் நிறுவப்பட்டது.  பாக்கித்தானின் தெகரிக்கு-இ-தாலிபான் தலைவராக இருந்த ஹபீஸ் சயீத் கானும், துணைத் தலைவராக முன்னாள் தாலிபான் தலைவர் அப்துல் ரவூப் அலிசாவும் இருந்தனர். அலிசா அமெரிக்காவின் ஆள்-இல்லா போர் விமானத்தால் 2015-இல் கொல்லப்பட்டார். while Khan was killed in a U.S. airstrike in July 2016. கொராசான் இசுலாமிய அரசின் தலைவர் அப்துல்லா ஒரோக்சாய் என்ற அஸ்லாம் பரூக்கி ஏப்ரல் 2020-இல் ஆப்கான் அரசுப்படையினரால் கொல்லப்பட்டார்.  இந்த இயக்கம்  ஆப்கானித்தான், தஜிகிஸ்தான் மற்றும் பாகிஸ்தான் நாடுகளில் செயல்படுகிறது. இந்த இயக்கத்தின் பயங்கரவாதிகள் ஆப்கானித்தானில் மட்டும் 10,000 பேர் வரை செயல்படுவதாக் ருசியா குறிப்பிட்டுள்ளது.

## இதனை தடை செய்த நாடுகள்
கொராசான் இசுலாமிய அரசு இயக்கத்தை பாகிஸ்தான்,  இந்தியா, ஈரான், தஜிகிஸ்தான் நாடுகள் மற்றும் தாலிபான்கள் தீவிரவாத இயக்கம் என அறித்துள்ளது.
## இதன் முக்கியத் தாக்குதல்கள்
காபூல் வானூர்தி நிலையத்தின் நுழைவாயிலின் அருகே 26 ஆகஸ்டு 2021 அன்று மாலையில் நடைபெற்ற இரண்டு குண்டு வெடிப்புகளுக்கு கொராசான் இசுலாமிய அரசு தீவிரவாத இயக்கம் பெறுப்பேற்றுள்ளது. இந்த இரண்டு குண்டு வெடிப்பில் 20 தாலிபான்கள், 16 அமெரிக்கத் துருப்புகள் மற்றும் 62 ஆப்கான் பொதுமக்கள் கொல்லப்பட்டனர் மற்றும் 200  பேர் காயமடைந்தனர்.

## மேற்கோள்கள்

## வெளி இணைப்புகள்
* *[[Frontline (U.S. TV series)|Frontline]]*: ''ISIS in Afghanistan'' (November 2015), documentary by PBS
பகுப்பு:இசுலாமும் வன்முறையும்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இந்தியாவில் தடைசெய்யப்பட்ட அமைப்புகள்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
2021–23 ஐசிசி உலகத் தேர்வுத் துடுப்பாட்ட வாகை

**2021–23 ஐசிசி உலகத் தேர்வுத் துடுப்பாட்ட வாகை** (*2021-23 ICC World Test Championship*) என்பது ஐசிசி நடத்திய உலகத் தேர்வு துடுப்பாட்ட வகையின் இரண்டாம் பதிப்பு ஆகும். இப்போட்டிகள் 2021 ஆகத்து 4 இல் தொடங்கியது, இறுதிப்போட்டி 2023 சூன் 7–11 நாட்களில் இலண்டன், தி ஓவல் அரங்கில் ஆத்திரேலியா, இந்தியா அணிகளுக்கிடையே நடைபெற்றது.

நியூசிலாந்து நடப்பு வாகையாளர் ஆகும். 2021-23 இன் இறுதிப்போட்டி சூன் 2023 இல் இலண்டனில் நடத்தப்படும் என ஐசிசி 2022 செப்டம்பரில் அறிவித்தது. இறுதிப்போட்டியில் ஆத்திரேலியா 209 ஓட்டங்களால் இந்தியாவை வென்று, அனைத்து ஐசிசி கோப்பைகளையும் வென்ற ஒரே அணி என்ற சாதனையைப் பெற்றது.
 
## போட்டி முறை
69 போட்டிகள் கொண்ட இத்தொடரில், அனைத்து அணிகளும் 6 தேர்வு துடுப்பாட்ட தொடர்களை (Series) விளையாடும். 3 தொடர்களைத் தம் நாட்டிலும், பிற 3 தொடர்களை வெளிநாடுகளிலும் விளையாடுகின்றது.

### புள்ளிகள் வழங்கும் முறை
ஒவ்வொரு போட்டியிலும், அணிகள் 12 புள்ளிகளுக்காக போட்டியிடும் . ஒரு போட்டியை வெல்லும் அணிக்கு 12 புள்ளிகள் வழங்கப்படும். ஆட்டம் சமனாகும் *(Tie)*  பட்சத்தில் இரு அணிகளுக்கும் தலா 6 புள்ளிகள் வழங்கப்படும். ஆட்டம் வெற்றி-தோல்வியின்றி முடியும் பட்சத்தில், இரு அணிகளுக்கும் தலா 4 புள்ளிகள் வழங்கப்படும். தோல்வியைத் தழுவும் அணிக்கு புள்ளிகள் கிடையாது. புள்ளிப்பட்டியலில் அணிகள், போட்டியிட்ட புள்ளிகளில், பெற்ற புள்ளிகளின் சதவீதத்தின்  அடிப்படையில் வரிசைப்படுத்தப்படும்.

## அணிகள்
தொடரில் பங்குபெறும் ஐசிசியின் 9 முழுநிலை உறுப்பினர்கள்**:**
*  ஆஸ்திரேலியா
* 
* 
* 
* 
*  பாக்கிஸ்தான்
* 
* 
* 

## அட்டவணை
பின்வரும் அட்டவணையில் ஒவ்வொரு அணியும் மோதவுள்ள மொத்த போட்டிகளும் அவை மோதாத அணிகளின் பட்டியலும் உள்ளது.

## குழுநிலைப் போட்டிகள்

### புள்ளிப்பட்டியல்

*  முதலிரண்டு அணிகள் இறுதிப்போட்டிக்குத் தகுதி பெற்றன.
* புள்ளிகள் குறைப்பு:

## மேற்கோள்கள்

பகுப்பு:ஐசிசி உலகத் தேர்வுத் துடுப்பாட்ட வாகை
கருந்திட்டு கத்தாளை

**கருந்திட்டு கத்தாளை** அல்லது **கூரல் மீன்** (*Protonibea diacanthus*, ஆத்திரேலிய பகுதிகளில் **black jewfish** என்று அழைக்கப்படுகிறது.  ) என்பது  இந்தோ-பசிபிக் கடற் பகுதியில் காணப்படும் மீன்  இனமாகும்.  இந்த மீன் மிகவும் விலையுயர்ந்த கடல் மீன்களில் ஒன்றாக கருதப்படுகிறது. அதன் இதயம் 'கடல் தங்கம்' என்று அழைக்கப்படுகிறது, இது மருத்துவ குணங்கள் கொண்டதாக கூறப்படுகிறது. மேலும்  பல்வேறு மருந்துகளை தயாரிக்க பயன்படும் ஒரு முக்கிய பொருளாக உள்ளது.

## வணிக முக்கியத்துவம்
இந்த மீன் ஒரு சுவையான உணவாக கருதப்படுகிறது. இதன் உள் உறுப்புகள் கிழக்காசியாவில் அதன் மருத்துவ குணங்களுக்காக பாராட்டப்படுகிறது. சிங்கப்பூர், மலேசியா, இந்தோனேசியா, ஆங்காங், யப்பான் போன்ற நாடுகளால் இந்த மீன்கள் அதிக அளவு  வாங்கப்படுகின்றன.

மகாராட்டிரத்தின் மும்பை - பால்கர் கடற்கரைக்கு அருகே இரண்டு இந்திய மீனவர்களால்   30 கிலோ எடையுள்ள  கருந்திட்டு கத்தாளை மீன் பிடிக்கப்பட்டது. 

மராட்டியத்தில் இந்த மீன்களின் உள்ளூர் பெயர் *கோல் மீன்* ஆகும்.  இவற்றின் மதிப்பு பாலினத்தைப் பொறுத்து மாறுபடுகிறது. 30 கிலோ கொண்ட ஆண் மீன் 4-5 இலட்சம் ,  பெண் 1-2 லட்சம் வரை பெறும். மீன்களின் உள் உறுப்புகளின் அளவு மற்றும் *தடிமனுக்கு* ஏற்ப இதன் விலை மதிப்பு மாறுபடும் (இதன் உள்ளுருப்பு போட் சட்பதி மும்பையில், போட்டின் விலை சுமார் 5-6 லட்சம்/கிலோ மற்றும் இறைச்சியின் விலை 500-600 ரூபாய்/கிலோ ஆகும்.

இந்த மீன் ஒடியா மொழியில் டெலியா என்று அழைக்கப்படுகிறது, 2020 இல், ஒடிசாவைச் சேர்ந்த மீனவர்கள் சுமார் 19.5 கிலோ எடையுள்ள ஒரு மீனை பிடித்தனர். ஒரு மருந்து நிறுவனம் ஏலத்தில் ஒரு கிலோவுக்கு ₹ 8000 கொடுத்து வாங்கியது. இதேபோல் 2019 ஆம் ஆண்டில், ஒடிசாவைச் சேர்ந்த மற்றொரு மீனவர் 10 கிலோ எடைகொண்ட மீனைப் பிடித்து ஒரு கிலோ ₹ 10,000 என விற்றார்.

## குறிப்புகள்
 

## வெளி இணைப்புகள்

* பிளாக்ஸ்பாட் க்ரோக்கர் @ ஆஸ்திரேலியாவின் மீன்கள்

பகுப்பு:மீன்கள்
ஹர்மோகன் தவான்

**ஹர்மோகன் தவான்** (*Harmohan Dhawan*; 14 சூலை 1940 – 27 சனவரி 2024) ஓர் இந்திய அரசியல்வாதியாவார். இவர், இந்தியாவின் சண்டிகரிலிருந்து நாடாளுமன்ற உறுப்பினராக பணியாற்றினார். இவர் 14 ஜூலை 1940 அன்று கைம்பல்பூர் மாவட்டத்தின் பதேசங்கில் பிறந்தார் (இப்போது  பாக்கித்தான்). 1947 இல் இந்தியப் பிரிவினைக்குப் பிறகு, இவரது குடும்பம் இந்தியாவின் அம்பாலா பாசறைப் பகுதிக்கு இடம்பெயர்ந்தது. இவருக்கு 1983ஆம் ஆண்டில் இந்தியக் குடியரசுத் துணைத் தலைவரால் சிறந்த இளம் தொழில்முனைவோர் விருது வழங்கப்பட்டது.

## சுயசரிதை
1960 ஆம் ஆண்டில், சண்டிகரின்  பஞ்சாப் பல்கலைக்கழகத்தில் தாவரவியல் துறையில் சேர்ந்த இவர் 1963இல் இளம் அறிவியல் பட்டத்தையும், 1965இல் முதுகலை அறிவியல் பட்டத்தையும் பெற்றார். 1965 முதல் 1970 வரை ஆராய்ச்சி அறிஞராக இருந்தார். "வடமேற்கு இமயமலையின் பொருளாதார தாவரங்களின் உயிரணு உயிரியல்" பற்றி ஆராய்ச்சி செய்தார். 1970ஆம் ஆண்டில் தவான் ஒரு சிறிய அளவிலான அலகு ஒன்றைத் தொடங்கி , சண்டிகரின் தொழில்துறை சங்கத்தின்] தலைவரானார். 1979ஆம் ஆண்டில், இவர் "மெஹ்ஃபில்" என்றழைக்கப்படும் சிறந்த உணவகத்தைத் தொடங்கியதன் மூலம் விருந்தோம்பல் துறையில் நுழைந்தார்.

## அரசியல்
1977ஆம் ஆண்டில் இவர் அரசியலில் சேர்ந்தார். மறைந்த பிரதமர் சந்திரசேகர் இவரது அரசியல் குரு ஆவார். தவான் 1981இல் ஜனதா கட்சியின் தலைவரானார். சமூகத்தின் பேரில் கொண்டிருந்த ஆர்வம் காரணமாக தாழ்த்தப்பட்டவர்களின் நலனுக்காக போராடினார். மேலும், அவர்களுக்காக 10 முறைக்கு மேல் சிறைக்கு சென்றார்.

1989 ஆம் ஆண்டில் அவர் சண்டிகர் தொகுதியில் இருந்து நாடாளுமன்ற உறுப்பினராக தேர்ந்தெடுக்கப்பட்டு, சந்திரசேகர் அரசில் விமானப் போக்குவரத்து அமைச்சரானார்.

பின்னர், பாரதிய ஜனதாவில் சேர்ந்து அதன் மூத்த தலைவராக இருந்தார். அரவிந்த் கெஜ்ரிவால் தலைமையிலான தில்லி அரசின் செயல்பாடுகளால் ஈர்க்கப்பட்ட தவான் இப்போது ஆம் ஆத்மி கட்சியில் சேர்ந்துள்ளார்.

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:2024 இறப்புகள்
பகுப்பு:இந்திய அமைச்சர்கள்
பகுப்பு:9வது மக்களவை உறுப்பினர்கள்
பகுப்பு:1940 பிறப்புகள்
பகுப்பு:இந்திய அரசியல்வாதிகள்
பகுப்பு:பஞ்சாப் நபர்கள்
சியாமா சிங்

**சியாமா சிங்** (*Shyama Singh*) (பிறப்பு 26 நவம்பர் 1942 - 11 செப்டம்பர் 2017) ஓர் இந்திய அரசியல்வாதியும், முன்னாள்  நாடாளுமன்ற உறுப்பினருமாவார்.  அவுரங்காபாத் மக்களவைத் தொகுதியிலிருந்து  தேர்ந்தெடுக்கப்பட்டர். இவர், நாகாலாந்து, கேரளா ஆகிய மாநிலங்களின் ஆளுநராக இருந்த நிகில் குமாரை திருமணம் செய்து கொண்டார். தில்லியில் நடந்த ஒரு சமூக நிகழ்வில் சந்தித்த இந்தியப் பிரதமர் மறைந்த ராஜீவ் காந்தியின் முயற்சியால் இவர் காங்கிரசில் சேர்ந்தார். ஒரு நாடாளுமன்ற உறுப்பினராக, தனது மாமனாரும் பீகார் முதல்வருமான சத்யேந்திர நாராயண் சின்கா மூலம் நபிநகர் சூப்பர் அனல் மின் திட்டத்தை புத்துயிர் பெற வைத்தார். சியாமா சிங் பீகாரின் பிரதேச காங்கிரசு குழுவின் துணைத் தலைவராகவும் இருந்தார்.
## ஆரம்ப கால வாழ்க்கை
சுதந்திர இந்தியாவின் முதல் நிதிச் செயலாளராக பணியாற்றிய இந்தியக் குடிமைப் பணி அதிகாரியான சர் டி. பி. சிங்கிற்கும், பூர்ணியா மக்களவைத் தொகுதியிலிருந்து இரண்டு முறை இந்திய நாடாளுமன்ற உறுப்பினராக இருந்த மாதுரி சிங்கிற்கும் மகளாகப் பிறந்தார். தனது பள்ளிக்கல்வியை பாட்னாவில் முடித்த இவர் பிறகு, இந்திரபிரஸ்தா மகளிர் கல்லூரியில் வரலாற்றில் பட்டம் பெற்றார். இவரது அண்ணன் என்.கே.சிங் (பீகாரின் 1964 தொகுதி இந்திய ஆட்சிப் பணி அதிகாரி)  இந்தியாவின் வருவாய் செயலாளராகவும் பிரதமரின் முதன்மை செயலாளராகவும் பணியாற்றியுள்ளார். இவருடைய தம்பி உதய் சிங் பீகாரின் பூர்ணியா மக்களவைத் தொகுதியை இரண்டு முறை மக்களவையில் பிரதிநிதித்துவப்படுத்தினார். இவரது மாமனாரும், மறைந்த முன்னாள் பீகார் முதல்வர் சத்யேந்திர நாராயண சின்காவும், அவுரங்காபாத் மக்களவைத் தொகுதியிலிருந்து  ஏழு முறை தொடர்ந்து மக்களவைக்குத் தேர்தெடுக்கப்பட்டர்.

## குடும்பம்
இவரின் கணவர் நிகில் குமார் நாகாலாந்தின் ஆளுநராகவும், கேரள ஆளுநராகவும் பணி புரிந்தார்.

சியாமா சிங் தோட்ட ஆர்வலராவார். பிரம்மாண்டமான தோட்டத்தை சுமார் 30 ஆண்டுகளாக இவரது குடும்பத்தினர் கொண்டிருந்தனர். தில்லியில் நடைபெறும் அனைத்து மலர் கண்காட்சியிலும் கலந்து கொண்டு விருதுகளைப் பெற்றனர்.

## நாடாளுமன்ற உறுப்பினர்
சியாமா, ஒரு புகழ்பெற்ற குடும்பத்தைச் சேர்ந்த இவர், தனது நாடாளுமன்ற தொகுதியில் இவர் பள்ளிகள், மகளிர் கல்லூரி போன்ற பல வளர்ச்சித் திட்டங்களைத் தொடங்கினா. மேலும், மாவட்டத்தில் ஒரு புதிய கணினி மையம் அமைக்கப்பட்டது.

## மறைவு
2017 செப்டம்பர் 17 அன்று உடல்நலக் குறைவு காரணமாக இவர் காலமானார்.

## மேற்கோள்கள்

## ஆதாரங்கள்
* *Mere Sansmaran*, an autobiography by Dr. Anugrah Narayan Sinha
* Anugrah Abhinandan Granth samiti. 1947 * Anugrah Abhinandan Granth.* Bihar.
* Anugrah Narayan centenary year celebration Committee. 1987. * Bihar Bibhuti : Vayakti Aur Kriti *, Bihar.
* Bimal Prasad (editor). 1980. *A Revolutionary's Quest: Selected Writings of Jayaprakash Narayan.* Oxford University Press, தில்லி.

## வெளி இணைப்புகள்
*Sisters Under The Skin
*Governor,CM & MP Condole demise of Shyama Singh 
*Former MP Shyama Singh passes away ex MP Shyama Singh dead
*Shyama Singh  
*Governor Nikhil Kumar-Profile
*Nitish Condoles Shyama Singh Death

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1942 பிறப்புகள்
பகுப்பு:13வது மக்களவை உறுப்பினர்கள்
பகுப்பு:2017 இறப்புகள்
மயிலாடுதுறை மாவட்டத்திலுள்ள கல்வி நிலையங்கள்

**[[மயிலாடுதுறை மாவட்டம்|மயிலாடுதுறை மாவட்டத்திலுள்ள]]** கல்வி நிலையங்கள் என்பது தமிழகத்தின் நாகப்பட்டினம் மாவட்டத்திலுள்ள கல்வி நிலையங்களைப் பற்றிய தொகுப்பாகும்.

## கல்லூரிகள்
## கலை அறிவியல் கல்லூரிகள்
* அரசு கலை மற்றும் அறிவியல் கல்லூரி சீர்காழி- புதூர் 
* கலைமகள் கலை மற்றும் அறிவியல் கல்லூரி, செம்பனார்கோவில்
* ஏ. ஆர். சி. விசுவநாதன் கல்லூரி, மயிலாடுதுறை
* ஏ. வி. சி. கல்லூரி, மயிலாடுதுறை
* பூம்புகார் கல்லூரிதன்னாட்சி, சீர்காழி
* தர்மபுரம் ஞானாம்பிகை அரசினர் மகளிர் கலைக் கல்லூரி, மயிலாடுதுறை
* தீன் கலை அறிவியல் கல்லூரி, நீடூர்
* விவேகானந்தா மகளிர் கலை மற்றும் அறிவியல் கல்லூரி
* சிசிசி சமுதாயக் கல்லூரி, மயிலாடுதுறை
* சிஐடி கம்யூனிட்டி கல்லூரி (தமிழ் நாடு திறந்த பல்கலைக்கழகம்), மயிலாடுதுறை
* ஆர்க்கிட் நர்சிங் & கேட்டரிங் கல்லூரி
* ஶ்ரீ சாரதா டெக்னிக்கல் இன்ஸ்டிடியூட் ஆப் காமர்ஸ், சீர்காழி

### ஆசிரியர் பயிற்சி கல்லூரிகள்
* ஆக்ரா ஆசிரியர் பயிற்சி நிறுவனம், மயிலாடுதுறை
* நல்ல சமாரியன் மகளிர் ஆசிரியர் பயிற்சி நிறுவனம்,  மயிலாடுதுறை
* கலைமகள் ஆசிரியர் பயிற்சி நிறுவனம், தரங்கம்பாடி
* சாய் ராம் ஆசிரியர் பயிற்சி நிறுவனம், சீர்காழி

### துணை மருத்துவக் கல்லூரிகள்
* ஆரோக்கிய அன்னை பாரா மருத்துவக் கல்லூரி, சீர்காழி
* ஆர்.எம்.எம்.சி.எச். நர்சிங் கல்லூரி

### அரபிக் கல்லூரிகள்
* ஜாமியா மிஸ்பாஹுல்ஹுதா அரபிக் கல்லூரி - நீடூர் நெய்வாசல்

### கல்வியியல் கல்லூரிகள்
* ஆக்ரா கல்வியியல் கல்லூரி,  மயிலாடுதுறை
* சாய் ராம் கல்வியியல் கல்லூரி, சீர்காழி

## பொறியியல் கல்லூரிகள்
* ஏ. வி. சி. பொறியியல் கல்லூரி, மயிலாடுதுறை
### பாலிடெக்னிக் கல்லூரிகள்
* A.V.C.C பாலிடெக்னிக் கல்லூரி,  மயிலாடுதுறை
* சீனிவாசா சுப்புராயா பல் தொழில்நுட்ப கல்லூரி
இத்தாக்கா

:*இந்தக் கட்டுரை கிரேக்கத் தீவைக் குறித்தது; அமெரிக்காவில் இதே பெயருள்ள நகருக்கு [[இதாக்கா, நியூ யோர்க்]] காண்க*

**இத்தாக்கா** (*Ithaca* அல்லது *Ithaka* அல்லது **Ithaki**; ) கிரேக்க நாட்டின்மேற்கே அயோனியன் கடலில் அமைந்துள்ள ஓர் தீவு.  இது ஏறத்தாழ  நீளமும்   அகலமும் கொண்டது. 2001இல் இங்கு 3,000 பேர் வாழ்ந்து வந்தனர்.

கிரேக்க இதிகாசக் கவிதை *[[ஒடிசி (இலக்கியம்)|ஒடிசியில்]]* இத்தாக்காவை *ஒடிசியசு* என்ற மன்னர் ஆண்டு வந்ததாகக் குறிப்பிடப்பட்டுள்ளது.  இதில் குறிப்பிடப்பட்டுள்ள பண்டைய தீவு தற்போதைய தீவிலிருந்து வேறுபட்டிருக்கவும் வாய்ப்புள்ளது. 

## நூற் தொகை
* Brown, Jonathan. *In search of Homeric Ithaca*, Canberra, Parrot Press, 2020.
* Dervenn, Claude. *Iles de Grèce d'Ithaque à Samothrace*, Paris, Impr. auxiliaire; J. de Gigord. (S.M.), 1939. 
* Hetherington, Paul. *The Greek Islands: Guide to the Byzantine and Medieval Buildings and their Art*, Londres, 2001.
* Le Noan, Gilles. *À la recherche d'Ithaque: essai sur la localisation de la patrie d'Ulysse*, Quincy-sous-Sénart, Éd. Tremen, 2001. 
* Schliemann, Henry. *Ithaque, le Péloponnèse, Troie: recherches archéologiques*, Paris, C. Reinwald, 1869. 
## மேலும் அறிய

* 
## வெளி இணைப்புகள்

* அலுவல்முறை வலைத்தளம் (கிரேக்கம்)

பகுப்பு:கிரேக்கத் தீவுகள்
பகுப்பு:ஐரோப்பியத் தீவுகள்
பகுப்பு:கிரேக்கத் தொன்மவியல்
விரல் ஏரிகள்

**விரல் ஏரிகள்** (**பிங்கர் லேக்சு**,*Finger Lakes*) அமெரிக்காவின் நியூ யோர்க் மாநிலத்தின் *பிங்கர் லேக்சு வட்டாரம்*  எனப்படும் பகுதியில் வடக்கு-தெற்காக அமைந்துள்ள ஏழு நீண்ட, குறுகலான ஏரிகள்.  

புவியியல் பெயராக *விரல் ஏரி* மீயாழமிக்க பனிபடர்ந்த பள்ளத்தாக்கில் உள்ள நீண்ட, குறுகலான ஏரியைக் குறிக்கும்; ஆனால் ஓரிடத்தின் பெயராக *பிங்கர் லேக்சு* 19வது நூற்றாண்டிலிருந்து குறிப்பிடப்படுகிறது. கயுகா,  செனெகா ஏரிகள் ஐக்கிய அமெரிக்க நாட்டிலுள்ள மீயாழமிக்க ஏரிகளாகும்; இவை முறையே ,  ஆழமானவை. இவற்றின் அடிப்பகுதிகள் கடல்மட்டத்தையும் விட தாழ்வானவை. இவைகளில் எந்தவொரு ஏரியின்  அகலமும்  கூடுதலாக இல்லை. இவற்றில் பரப்பளவில் மிகப் பெரியதான செனெகா ஏரி  நீளமும்,  பரப்பளவும் கொண்டுள்ளது.

## மேற்கோள்கள்

## வெளி இணைப்புகள்

* 
* 
* The official Finger Lakes Tourism Alliance website

பகுப்பு:நியூ யோர்க் மாநில ஏரிகள்
பகுப்பு:ஏரிகள்
பகுப்பு:பனியாற்றியல்
பாரதிய ஞானபீடம்

**பாரதிய ஞானபீடம்** (**Bharatiya Jnanpith**) 18 பிப்ரவரி 1944-இல் சாகு சாந்தி பிரசாத் ஜெயின் என்பவரால் துவக்கப்பட்ட பாரதிய ஞானபீடம், இந்திய இலக்கிய ஆராய்ச்சி அமைப்பாகும். இதன் தலைமையிடம் புது தில்லியில் உள்ளது.இந்த அமைப்பு சமசுகிருதம், பிராகிருதம், பாளி, மற்றும் அபபிரம்சா மொழிகளின் சமயம், கவிதை, இலக்கியம், தத்துவம், தர்க்கம், இலக்கணம், சோதிடம், வானவியல் மற்றும் அறநெறிச் சார்ந்த சுவடிகளை, காகிதத்தில் நூல் வடிவத்தில் வெளியிடுவதுடன்,ஆராய்ச்சிகளையும் மேற்கொள்கிறது. இநத அமைப்பு இந்திய அரசியலமைப்பு அங்கீகாரம் அளித்த இந்திய மொழிகளில் இலக்கியம் படைத்தோருக்கு ஆண்டு தோறும் ஞானபீட விருது மற்றும் மூர்த்திதேவி விருதுகளை வழங்குகிறது.  இந்த அமைப்பு பல நூல்களை வெளியிட்டுள்ளது. அவற்றில் மூர்த்திதேவி கிரந்த மாலை மற்றும் லோகாதய கிரந்தமாலை எனும் இரண்டு நூல்களை முதன்மையானது. 

இந்த அமைப்பு வழங்கும் ஞானபீட விருதுகள், தமிழ் மொழியில்  எழுத்தாளர் அகிலனுக்கு 1975-ஆம் ஆண்டிலும் மற்றும் ஜெயகாந்தனுக்கு 2002-ஆம் ஆண்டிலும் வழங்கப்பட்டது.

## மேற்கோள்கள்

## வெளி இணைப்புகள்
* 
*பாரதிய ஞானபீடம் வெளியிட்ட நூல்கள்
பகுப்பு:பதிப்பகங்கள் 
*
பகுப்பு:இந்தியவியல்
பகுப்பு:இந்தியாவில் உள்ள அரசு சார்பற்ற அமைப்புகள்
அனோவர், நியூஆம்சயர்

**அனோவர்** (*Hanover*) ஐக்கிய அமெரிக்காவின் நியூ ஹாம்சயர் மாநிலத்தில் கிராஃப்டன் கவுன்ட்டியில் கனெக்டிக்கட் ஆற்றோரமாக அமைந்துள்ள நியூ இங்கிலாந்து வகை நகரம். 2010 மக்கள்தொகை கணக்கெடுப்பின்படி இதன் மக்கள்தொகை 11,260. இந்த நகரில் டார்ட்மத் கல்லூரி, ஐக்கிய அமெரிக்க படைத்துறைப் பொறியியலாளர் அணி, குளிர் வட்டார ஆராய்ச்சி மற்றும் பொறியியல் ஆய்வகம், அனோவர் உயர்நிலைப் பள்ளி ஆகியன அமைந்துள்ளன.  இந்த நகரூடே அப்பலாச்சியன் தடம் செல்வதால் பல இயற்கைக் காப்பகங்களும் மலைவழிப் பாதைகளும் உள்ளன.

## மேற்கோள்கள்

## வெளி இணைப்புகள்

* Town website
* Hanover Area Chamber of Commerce
* Howe Library
* New Hampshire Economic and Labor Market Information Bureau Profile
பகுப்பு:நியூ ஹாம்சயர் மாநில நகரங்கள்
பகுப்பு:1761
இதாக்கா, நியூ யோர்க்

**இத்தாக்கா** (*Ithaca*,  ஐக்கிய அமெரிக்காவின் நியூ யார்க் மாநிலத்தில் விரல் ஏரிகள் (பிங்கர் லேக்சு)பகுதியில் அமைந்துள்ள நகரமாகும். கல்லூரி நகரமான இத்தாக்கா டாம்ப்கின்ஸ் கவுன்ட்டியின் தலைநகரமாகவும் விளங்குகின்றது.   இப்பகுதியில் இத்தாக்கா டவுன், கயுகா ஐட்ஸ் சிற்றூர் ஆகிய நகராட்சிகள் உள்ளன. இத்தாக்கா என்ற கிரேக்கத் தீவின் நினைவாக இந்த நகரம் பெயரிடப்பட்டுள்ளது. இந்த நகரம் கயுகா ஏரியின் தென்கரையில் சிராகூசிற்கு தென்மேற்கில்  தொலைவில் உள்ளது. தவிரவும், பஃபலோவிற்குதென்கிழக்கே  தொலைவிலும்  தொராண்டோவிற்கு தென்கிழக்கே  தொலைவிலும் நியூயார்க் நகரத்திலிருந்து வடமேற்கே  தொலைவிலும், கிளீவ்லாந்திலிருந்து350 மைல் தொலைவிலும் பாஸ்டனிலிருந்து 360 மைல் தொலைவிலும் வாசிங்டன், டி. சி.யிலிருந்து 325 மைல் தொலைவிலும் அமைந்துள்ளது. 

இத்தாக்கா ஐவி லீக்பள்ளிகளில் ஒன்றான கோர்னெல் பல்கலைக்கத்தின்இருப்பிடம் ஆகும். இந்தப் பல்கலைக்கழக வளாகத்தில் 20,000க்கும் மேலான மாணவர்கள் படித்து வருகின்றனர். தவிர இங்கு 7,000 மாணவர்களைக் கொண்ட தனியார் கலைக்கல்லூரி, இத்தாக்கா கல்லூரி, நகரத்தின் தென்பகுதியில் அமைந்துள்ளது. டாம்ப்கின்ஸ் கார்ட்லாந்து சமூக கல்லூரியும் அண்மித்து உள்ளது. இதனால் இங்கு "கல்லூரி நகர" சூழல் நிலவுகிறது.  2020 கணக்கெடுப்பு தரவுகளின்படி இந்த நகரத்தின் மக்கள்தொகை 32,108.

## மேற்கோள்கள்

## வெளி இணைப்புகள்

* அலுவல்முறை நகர வலைத்தளம்
* 
பகுப்பு:நியூ யோர்க் மாநில நகரங்கள்
கனெக்டிகட் ஆறு

**கனெக்டிகட் ஆறு** ஐக்கிய அமெரிக்காவின் நியூ இங்கிலாந்து வட்டாரத்தின் மிக நீளமான ஆறு.  இது நான்கு மாநிலங்கள் வழியாக தெற்குமுகமாக  தொலைவிற்கு ஓடுகிறது. இது கனடாவின் கியூபெக்மாகாணத்துடனான அமெரிக்க எல்லையில் உற்பத்தியாகி நியூ யோர்க் மாநிலத்தில் நீள் தீவு இடைக்கடலில்சேர்கிறது. இதன் வடிகால் பரப்பு . இது நீள் தீவு இடைக்கடலின்  70% நன்னீருக்கு காரணமாக உள்ளது. 

இதன் நீளம் ஏறத்தாழ . ஒவ்வொரு வினாடியும், 19,600 கன அடி (560 கன மீட்டர்கள்) நீரை அத்திலாந்திக்குப் பெருங்கடலின்பகுதியான நீள் தீவு இடைக்கடலில் சேர்க்கின்றது. . இந்நதி ஐக்கிய அமெரிக்காவின் நியூ ஹாம்சயர், வெர்மான்ட், மாசச்சூசெட்ஸ்,  கனெடிகட் மாநிலங்கள் வழியே பாய்கின்றது. 

கனெக்டிகட் ஆற்றுப் பள்ளத்தாக்கு வடகிழக்கு அமெரிக்காவின் செழிப்பான விளைநிலங்களைக் கொண்டுள்ளது. மேலும் இதனோரமாக ஹார்ட்ஃபோர்டு-இசுப்ரிங்பீல்டு அறிவுத் தாழ்வாரம் அமைந்துள்ளது.

## மேற்கோள்கள்

## வெளி இணைப்புகள்

* 
* Connecticut River Watershed Council
* Connecticut River Valley Flood Control Commission
* Connecticut River Museum
* Connecticut Riverfest
* Upper Valley Trails Alliance
* Connecticut River Joint Commissions
* Tri-state Connecticut River Watershed Initiative 
* 

பகுப்பு:கனெக்டிகட் மாநில ஆறுகள்
பகுப்பு:வெர்மான்ட் மாநில ஆறுகள்
பகுப்பு:மாசசூசெட்ஸ் மாநில ஆறுகள்
பகுப்பு:நியூ ஹாம்சயர் மாநில ஆறுகள்
நியூ ஹேவென், கனெடிகட்

**நியூ ஏவன் ** (*New Haven*, **நியூ ஹேவென்**) ஐக்கிய அமெரிக்காவின் கனெடிகட் மாநிலத்தின் கடலோரத்தில் அமைந்துள்ள நகரமாகும். இது நீள் தீவு இடைக்கடலின் வடக்கு கரையோரத்திலுள்ள துறைமுக நகரம். 2020 மக்கள்தொகை கணக்கெடுப்பின் படி மக்கள்தொகை 134,023. கனெக்டிகட் மாநிலத்தில் பிரிட்ஜ்போர்ட், இசுடாம்போர்டு நகரங்களை அடுத்து மூன்றாவது பெரிய நகரமாக விளங்குகின்றது.  

நியூ ஏவன் அமெரிக்காவில் திட்டமிடப்பட்டு உருவான முதல் நகரமாகும். 1638இல் ஆங்கில சீர்திருத்தவாதிகள் நிறுவி ஓராண்டிற்குப் பின்னர் எட்டு சாலைகள் நான்குக்கு நான்கு வலைவடிவமாக திட்டமிடப்பட்டன; இது தற்போது  "ஒன்பது சதுரத் திட்டம்" என அறியப்படுகின்றது. நடுவில் அமைந்த பொதுச் சதுரத்தில் *நியூ ஏவன் கிரீன்* என்ற பூங்கா உள்ளது; இது நியூ ஏவனின் மையநகரப்பகுதியில்  பரப்பளவில் அமைந்துள்ளது.  இந்தப் பூங்கா தற்போது தேசிய வரலாற்று அடையாளமாகவும்,  "ஒன்பது சதுரத் திட்டம்" தேசிய திட்டமிடல் அடையாளமாகவும் ஏற்கப்பட்டுள்ளன.

நியூ ஏவன்யேல் பல்கலைக்கழகத்தின் இருப்பிடம். நகரத்தின் பெருமளவில் வரி கட்டுபவராகவும்  முதன்மை வேலை வாய்ப்பு நல்குபவராகவும்  விளங்கும் யேல்பல்கலைக்கழகம்,நியூ ஏவன் நகரத்தின் பொருளாதாரத்தின் ஆணிவேராக உள்ளது. 

இந்த நகரம் 1701 முதல் 1873 வரை கனெக்டிகட் மாநிலத்தின் இணை தலைநகரமாக விளங்கியது; 1873க்குப் பின்னரே மாநிலத்தின் மையத்தில் அமைந்திருந்த  ஹார்ட்பர்டிற்கு தலைநகரம் மாறியது.  இங்குள்ள கலைக்கூடங்கள், அருங்காட்சியகங்கள், இசையரங்கங்கள் காரணமாக நியூ ஏவன் *கனெக்டிகட்டின் பண்பாட்டுத் தலைநகரம்*  என அறியப்படுகின்றது. அமெரிக்காவின் முதல் மரம் நடுவிழா இங்குதான் நடைபெற்றது; எல்ம் என்ற வகை மரங்கள் அதிகமாக நடப்பட்டு இந்த நகரத்திற்கு "எல்ம் நகரம்" என்ற சிறப்புப் பெயரை பெற்றுத் தந்தது.

## மேற்கோள்கள்

## வெளி இணைப்புகள்

* 

பகுப்பு:கனெக்டிகட் மாநில நகரங்கள்
இனி ஒரு சுதந்திரம்

**இனி ஒரு சுதந்திரம்** (*Ini Oru Sudhanthiram*) 1987 ஆம் ஆண்டு மணிவண்ணன் இயக்கத்தில் திருப்பூர் என். வெங்கடாசலம் தயாரித்த இந்தியத் தமிழ் மொழி திரைப்படமாகும். இந்த படத்தில் சிவகுமார் முக்கியக் கதாபாத்திரத்தில் நடித்தார். இத்திரைப்படம் 12 ஜூன் 1987 அன்று வெளியிடப்பட்டது. வணிகரீதியாக படம் வெற்றிபெறவில்லை.

## கதை
சுந்தரமூர்த்தி ஒரு இந்தியத் தாராளவாத தலைவர். அவர் தனது ஓய்வூதியப் பணத்தை பெற முயற்சிக்கிறார் , ஆனால் அவருடைய முயற்சிகள் அனைத்தும் பயனற்றதாகிறது. அவரது மகள் கண்ணம்மா ஒரு கலெக்டரால் ஏமாற்றப்பட்டு  ஒரு குழந்தையைப் பெற்றெடுத்தார் ஆனால் கலெக்டர் அந்த குழந்தையைத் தவிர்க்கிறார். மரண தண்டனை விதிக்கப்பட்ட சுந்தரமூர்த்தியால் கலெக்டர் கொல்லப்படுகிறார். அத்தகைய தலைவரின் வாழ்க்கை மற்றும் அவரது குடும்பம் சூழ்நிலைகளால் எவ்வாறு மாறுகிறது என்பது கதையின் முக்கிய அம்சமாகும்.

## நடிகர்கள்
* சிவகுமார்- சுந்தரமூர்த்தியாக  
* நளினி 
* சந்திரசேகர்- முத்துக்காளியாக  
* பாண்டியன் 
* ரேகா- கண்ணம்மாவாக  
* ராஜா- கலெக்டராக  
* ஜீவிதா 
* சுலக்சனா 
* ஜனகராஜ் 
* செந்தில் 
* கோவை சரளா 
* சத்யராஜ்

## உற்பத்தி

மணிவண்ணன் இயக்கிய இனி ஒரு சுதந்திரம், கலைக்கோவிலின் கீழ் திருப்பூர் என். வெங்கடாசலம் தயாரித்தார். இத்திரைப்படம் நடிகர்சிவகுமாரின் 154 வது படம். இதில் ராஜா அப்போது அறியப்பட்ட "மென்மையான" பாத்திரங்களுக்கு மாறாக, எதிர்மறை கதாபாத்திரத்தில் நடித்தார்.

## பாடல்கள்
இத்திரைப்படத்திற்கு கங்கை அமரன் பாடல் வரிகளை அவரே இயற்றி இசையமைத்துள்ளார். அவரது மகன்கள் வெங்கட் பிரபு மற்றும் பிரேம்ஜி அமரன் பாடகர்களாக  "பிரபு கங்கை அமரன்" மற்றும் "பிரேம் கங்கை அமரன்" என்ற முறையில் பெயர்களைப் பயன்படுத்தி பங்களித்தனர்.

## மேற்கோள்கள்

பகுப்பு:மணிவண்ணன் இயக்கிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
தனலட்சுமி சீனிவாசன் செவிலியர் கல்லூரி, பெரம்பலூர்

**தனலட்சுமி சீனிவாசன் செவிலியர் கல்லூரி** பெரம்பலூர் மாவட்டத்தில் துறையூர் சாலையில் செஞ்சேரி எனும் இடத்தில் அமைந்துள்ளது. 2006 ஆம் ஆண்டு முதல் தனலட்சுமி சீனிவாசன் தொண்டு மற்றும் கல்வி அறக்கட்டளையால் நடத்தப்படுகிறது.
. 

## துறைகள்
## இளங்கலை
* மருத்துவ துறை - அறுவை சிகிச்சை நர்சிங்
* குழந்தை நல நர்சிங் துறை
* மகப்பேறியல் மற்றும் மகளிர் மருத்துவ நர்சிங் துறை
* சமூக சுகாதார நர்சிங் துறை
* மனநல நர்சிங் துறை
* நர்சிங் நிர்வாகம் மற்றும் கல்வித் துறை
* நர்சிங் ஆராய்ச்சி துறை
### முதுகலை
* மருத்துவ துறை - அறுவை சிகிச்சை நர்சிங்
* குழந்தை நல நர்சிங் துறை
* மகப்பேறியல் மற்றும் மகளிர் மருத்துவ நர்சிங் துறை
* சமூக சுகாதார நர்சிங் துறை
* மனநல நர்சிங் துறை

பாடத்திட்டங்கள்
* முதுகலை (நர்சிங்) - 2 ஆண்டுகள்
* இளங்கலை (நர்சிங்) - 4 ஆண்டுகள்
* பிஎஸ்சி பிந்தைய (நர்சிங்) - 2 ஆண்டுகள்
* ஜி.என்.எம் - 3 1/2 ஆண்டுகள்
* ஏ.என்.எம் - 2 ஆண்டுகள்

## ஆதாரங்கள்

பகுப்பு:பெரம்பலூர் மாவட்டத்திலுள்ள கல்வி நிலையங்கள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
கரூர் மாநகராட்சி

**கரூர் மாநகராட்சி** (*Karur City Municipal Corporation*). என்பது இந்தியாவின் மாநிலமான தமிழகத்தில் உள்ள  கரூர் மாநகரை ஆட்சி செய்யும் உள்ளாட்சி அமைப்பே கரூர் மாநகராட்சி ஆகும். கரூரை மாநகராட்சியாக 24.08.2021 அன்று தமிழக சட்டப்பேரவையில் விதி எண் 110 கீழ் தமிழக முதலமைச்சர் அறிவித்தார். இந்த மாநகராட்சி அருகாமையில் உள்ள சில ஊராட்சிகளை உள்ளடக்கி மாநகராட்சியாக தரம் உயர்த்தப்பட்டது. 21 அக்டோபர் 2021 அன்று கரூர் மாநகராட்சி நிறுவ அரசாணை பிறப்பிக்கப்பட்டது.

## மாநகராட்சி உறுப்பினர்கள்

## கரூர் மாநகராட்சி

## கரூர் மாநகராட்சிக்கான முதல் தேர்தல்
4 மார்ச் 2022 அன்று 2022 தமிழ்நாடு நகர்ப்புற உள்ளாட்சித் தேர்தல்கள் நடைபெற்ற போது, கரூர் மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. இததேர்தலில்	திமுக 44,  அதிமுக- 2, பிறகட்சிகள் 2 இடங்களையும் கைப்பற்றியது. மேயர் மற்றும் துணை மேயர் தேர்தலில், மேயராக கவிதா கணேசன் (திமுக) மற்றும துணை மேயராக தாரணி பி. சரவணன் (திமுக) வென்றனர்.

## மேற்கோள்கள்

பகுப்பு:கரூர் மாவட்டம்
பகுப்பு:தமிழ்நாடு மாநகராட்சிகள்
சத்யேந்திர நாராயண் சின்கா

**சத்யேந்திர நாராயண் சின்கா** (*Satyendra Narayan Sinha*) (12 ஜூலை 1917 - 4 செப்டம்பர் 2006) ஓர் இந்திய அரசியல்வாதியும், விடுதலை இயக்கத்தில் பங்கேற்றவருமாவார். நெருக்கடி நிலை காலத்தில் ஜெயபிரகாஷ் நாராயணின் 'முழுமையான புரட்சி இயக்கத்தின்' முன்னணி நபராகவும், பீகாரின் முதல்வராகவும் மூத்த இந்திய தேசிய காங்கிரசு கட்சித் தலைவரும், ஏழு முறை வென்ற இந்திய நாடாளுமன்ற உறுப்பினருமாவார்]].

## பின்னணி

சத்யேந்திர நாராயண் சின்கா பீகாரின், அவுரங்காபாத் மாவட்டம், பொய்வானில் ஒரு பிரபுத்துவ அரசியல் குடும்பத்தில் பிறந்தார். இவர் ராஜபுத்திர இனத்தைச் சேர்ந்தவர். இவர், இந்தியாவின் பீகார் மாநிலத்தின் முதல் துணை முதல்வராகவும் நிதியமைச்சருமாவார். 

அலகாபாத்தில் தனது மாணவப் பருவத்தை லால் பகதூர் சாஸ்திரியின் வழிகாட்டுதலின் கீழ் கழித்தார். அரசியல் சூழலில் வளர்ந்த சின்கா அலகாபாத் பல்கலைக்கழகத்தில் இளங்கலை பட்டப்படிப்பை முடித்து இலக்னோ பல்கலைக்கழகத்தில் சட்டப் பட்டமும் பெற்றார். பின்னர் , பாட்னா உயர்நீதிமன்றத்தில் வழக்கறிஞராகப் பணியாற்றினார், ஆனால் இந்திய சுதந்திர இயக்கத்தில் சேர தனது வேலையை விட்டுவிட்டு 1942இல் வெள்ளையனே வெளியேறு இயக்கத்தில் பங்கேற்றார். சுதந்திரத்திற்கு முந்தைய நாட்களில் அரசியல் கைதிகளுக்கு சட்ட உதவி திட்டங்களை ஏற்பாடு செய்தார்.

## அரசியல் வாழ்க்கை

சுதந்திரத்திற்குப் பிறகு இவர் 1950இல் பீகாரிலிருந்து தற்காலிக நாடாளுமன்றத்திற்கு தேர்ந்தெடுக்கப்பட்டார். இவர் இந்தியாவின் முதல் பிரதமர் ஜவகர்லால் நேருவின் காலத்தில் இந்திய தேசிய காங்கிரசு கட்சியின் இளம் துருக்கியப் பிரிவின் ஒரு பகுதியாக இருந்தார்.

[வலது|thumb|305x305px| பாட்னாவின் சத்யேந்திர நாராயண் சின்கா பூங்காவில் உள்ள சத்யேந்திர நாராயண் சின்காவின் சிலையை [பீகார் முதலமைச்சர்களின் பட்டியல்|பீகார் முதல்வர் நிதிஷ்குமார் திறந்து வைக்கிறார்]]

## சொந்த வாழ்க்கை
நாட்டின் முதல் சத்தியாகிரக இயக்கமான சம்பரண் சத்தியாகிரக இயக்கத்தில் இராசேந்திர பிரசாத்துடன் சேர்ந்து மகாத்மா காந்திக்கு நெருக்கமாக உதவி செய்த அனுக்ரா நாராயண் சின்கா இவரது தந்தையாவார்.  இவரின் மனைவி கிஷோரி சின்கா வைசாலி மக்களவைத் தொகுதியின் உறுப்பினராக இருந்தார். இவருடைய மருமகள் சியாமா சிங் அவுரங்காபாத்தின் முன்னாள் நாடாளுமன்ற உறுப்பினராவார். முன்னாள் இந்திய ஆட்சிப் பணி அதிகாரியான இவரின் மகன் நிகில் குமார் இந்திய மாநிலமான நாகாலாந்தின் ஆளுநராகவும், கேரள ஆளுநராகவும் பணியாற்றியுள்ளார்.

## மேற்கோள்கள்

### ஆதாரங்கள்
* *Mere Sansmaran*, an autobiography by Dr. Anugrah Narayan Sinha
* Anugrah Abhinandan Granth samiti. 1947 * Anugrah Abhinandan Granth.* பீகார்.
* Anugrah Narayan centenary year celebration Committee. 1987. * Bihar Bibhuti : Vayakti Aur Kriti *, பீகார்.
* Bimal Prasad (editor). 1980. *A Revolutionary's Quest: Selected Writings of Jayaprakash Narayan.* Oxford University Press, தில்லி.

பகுப்பு:கயா மாவட்ட நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் முதலமைச்சர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:2006 இறப்புகள்
பகுப்பு:1917 பிறப்புகள்
2021 காபூல் வானூர்தி நிலையத் தாக்குதல்

**2021 காபூல் வானூர்தி நிலையத் தாக்குதல்** (**2021 Kabul airport attack**) அமெரிக்க அரசும், தாலிபான்களும் செய்து கொண்ட 2020-ஆம் ஆண்டின் தோகா ஒப்பந்தப்படி 31 ஆகஸ்டு 2021-ஆம் தேதிக்குள் ஆப்கானித்தானில் வாழும் வெளிநாட்டினர் ஹமித் கர்சாய் பன்னாட்டு வானூர்தி நிலையத்திலிருந்து வானூர்திகள் மூலம் வெளியேறும் நடவடிக்கைகளில், 16 ஆகஸ்டு 2021-ஆம் நாளிலிருந்து அமெரிக்கா மற்றும் பிரித்தானியத் துருப்புகள் ஈடுப்பட்டிருந்தனர். இதனிடையே ஆப்கானித்தான் நாட்டின் தலைநகரான காபூலில் உள்ள  ஹமித் கர்சாய் பன்னாட்டு வானூர்தி நிலைத்தின் கிழக்கு நுழைவாயில் அருகே மற்றும் அதனருகே அமைந்த விடுதி அருகில் 26 ஆகஸ்டு 2021 அன்று மாலையில் நடைபெற்ற 2 தற்கொலை குண்டு வெடிப்பு தாக்குதல்கள் நடைபெற்றது. 
 இந்த தாக்குதல்களில் ஆப்கானியர்கள் உள்ளிட்ட 182 பேர் கொல்லப்பட்டனர். இதில் 13 அமெரிக்கத் துருப்புகளும், 2 பிரித்தானியத் துருப்புகளும் அடங்குவர். மேலும் 150க்கும் மேலானோர்  குண்டு வெடிப்பில் காயமுற்றனர். இந்த தற்கொலை குண்டு வெடிப்பு தாக்குதல்களுக்கு ஆப்கானில் செயல்படும் இசுலாமிய அரசு, கொராசான் தீவிரவாதக் குழுவினர் பொறுப்பேற்றனர்.

## அமெரிக்கா பதிலடித் தாக்குதல்
27 ஆகஸ்டு 2021 அன்று அமெரிக்கா ஆளில்லா போர் விமானகள் ஆப்கானித்தானின் கிழக்கில், பாகிஸ்தானின் கைபர் பக்துவா மாகாணத்தின் எல்லையில் அமைந்த  நங்கர்கார் மாகாணத்தில் ஒளிந்து செயல்படும், காபூல் விமான நிலைய தாக்குதல்களுக்கு திட்டமிட்ட இசுலாமிய அரசு, கொராசான் தீவிரவாதக் குழுவினர் மீது வான் தாக்குதல்கள் நடைபெற்றதாக அமெரிக்கா கூறியது.

## இதனையும் காண்க
* இசுலாமிய அரசு, கொராசான்

## மேற்கோள்கள்

## வெளி இணைப்புகள்

ஆப்கானித்தானில் தீவிரவாதத் தாக்குதல்கள்
பகுப்பு:2021 நிகழ்வுகள்
தேவி பிரசாத் பால்

**தேவி பிரசாத் பால்** (*Debi Prasad Pal*) (1 நவம்பர் 1927 - 14 மே 2021) இந்திய உச்ச நீதிமன்றத்திலும், உயர் நீதிமன்றங்களிலும் பயிற்சி பெற்ற மூத்த வழக்கறிஞர் ஆவார். இவர் முன்னாள் நிதியமைச்சராகவும், கல்கத்தா உயர் நீதிமன்றத்தின் முன்னாள் நீதிபதியாகவும், மக்களவையில் மூன்று முறை பணியாற்றிய முன்னாள் நாடாளுமன்ற உறுப்பினருமாவார்.

## ஆரம்பகால வாழ்க்கையும் கல்வியும்
தேவி பிரசாத் பால், 1927இல் கொல்கத்தாவில் புகழ்பெற்ற அறிஞரும் கல்வி அறிஞருமான அஸ்வினி குமார் பால் - சரளா பாலாஆகியோருக்குப் பிறந்தார். கொல்கத்தா மாநிலக் கல்லூரியில் இளங்கலை படிப்பை முடித்த இவர், கொல்கத்தா பல்கலைக்கழகத்தில் முதுகலைப் பட்டம் பெற்றார். ஆங்கில இலக்கியத்திற்கான சிறந்த பங்களிப்பிற்காக இவருக்கு மதிப்புமிக்க கடிதங்களின் முனைவர் பட்டம் வழங்கப்பட்டது. இவர் தனது கல்வி வாழ்க்கை முழுவதும் முதல் இடத்தில் இருந்தார். இவர் சர்வதேச நீதிபதியாக இருந்த நீதிபதி இராதாவினோத் பாலின் மருமகனாவார்.

## சட்டத் தொழில்
முனைவர் பால், 1959இல் கல்கத்தா உயர்நீதிமன்றத்தில் பயிற்சி செய்யத் தொடங்கினார். அதன்பிறகு  உயர்நீதிமன்றத்தில் நீதிபதியாக நியமிக்கப்பட்டார். ஆனால் சட்டப் பயிற்சியினை மேற்கொள்ள ஆறு மாதங்களுக்குள் பதவி விலகினார்.

## அரசியல் வாழ்க்கை
இந்திய தேசிய காங்கிரசு கட்சியின் உறுப்பினராக தனது அரசியல் பயணத்தைத் தொடங்கினார். 1989இல் முதல் முறையாக மக்களவைத் தேர்தலில் போட்டியிட்டார். கொல்கத்தா வடமேற்கு நாடாளுமன்றத் தொகுதிக்கான காங்கிரசு உறுப்பினராகத் தேர்ந்தெடுக்கப்பட்டார். அரசியலிலும், சட்டத்திலும் தனது குருவாக இருந்த அசோக் குமார் சென்னை அதிக வாக்கு வித்தியாசத்தில் வென்றார். இவரைத்  அப்போதைய இந்தியப் பிரதமர் பி. வி. நரசிம்ம ராவ் மத்திய நிதியமைச்சராக தேர்ந்தெடுத்தார். இவர் இந்தியாவின் முன்னாள் நிதி அமைச்சரும், பிரதமருமான,  மன்மோகன் சிங்குடனும் பணியாற்றினார். இவர் 1991 , 1996 ஆகிய ஆண்டுகளில் மக்களவைக்குத் தேர்ந்தெடுக்கப்பட்டார். அகில இந்திய திரிணாமுல் காங்கிரசு கட்சியின் தலைவர் மம்தா பானர்ஜியின் அழைப்பை ஏற்று அக்கட்சியில் சேர்ந்தார். ஆனால் விரைவிலேயே காங்கிரசுக்குத் திரும்பினார்.

## மத்திய நிதி அமைச்சர்
இவர் 1995 - 1996 வரை நரசிம்மராவ் அரசாங்கத்தில் மத்திய நிதியமைச்சராக இருந்தார். இந்தியாவின் பத்தாவது நிதி ஆணையத்தின் உறுப்பினராகவும் இருந்தார்.

## அறக்காரியங்கள்
முனைவர் பால் தனது தொண்டு பணிகளுக்காக நன்கு அறியப்பட்டவர். இவர் இந்தியாவின் புற்றுநோய் அறக்கட்டளையின் நிறுவன உறுப்பினர்களில் ஒருவராக இருந்தார்.

## மூத்த வழக்கறிஞர்

இந்தியாவின் உச்ச நீதிமன்றத்திலும், உயர் நீதிமன்றங்களிலும் பயிற்சி செய்து வந்தார். வரிவிதிப்பு விஷயங்களில் இந்தியாவின் சிறந்த வழக்கறிஞர்களில் ஒருவராக இவர் கருதப்படுகிறார். இவர் அதிக சம்பளம் வாங்கும் வழக்கறிஞர்களில் ஒருவராகவும் இருந்தார். மேலும், இந்தியாவில் அதிக வருமான வரி செலுத்திய ஒருவராவார்.

## நிதித்துறை சட்டமன்ற சீர்திருத்த ஆணைய உறுப்பினர்

ஓய்வுபெற்ற நீதிபதி பி. என். சிறீகிருஷ்ணா தலைமையில் புதிதாக உருவாக்கப்பட்ட நிதித்துறை சட்டமன்ற சீர்திருத்த ஆணையத்தின் உறுப்பினராக நியமிக்கப்பட்டார்.     

## மேற்கோள்கள்

பகுப்பு:இந்திய அமைச்சர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:வங்காள மக்கள்
பகுப்பு:1927 பிறப்புகள்
தந்தை ரோவர் செவிலியர் கல்லூரி, பெரம்பலூர்

**தந்தை ரோவர் செவிலியர் கல்லூரி** பெரம்பலூர் மாவட்டத்தில் ,  எளம்பலூரில் அமைந்துள்ளது. இது செயின்ட் ஜான் அறக்கட்டளையின் கீழ் 1994 ஆம் ஆண்டு முதல் செயல்பட்டுவரும் ஒரு சிறுபான்மை கல்வி நிறுவனமாகும்.
தமிழ்நாடு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டுள்ளது. இந்திய நர்சிங் கவுன்சில் மற்றும் தமிழ்நாடு செவிலியர் மற்றும் மருத்துவச்சி கவுன்சிலின் அங்கீகாரம் பெற்றுள்ளது..

## துறைகள்
### இளங்கலை
* இளங்கலை அறிவியல் [B.Sc] (நர்சிங்)

### முதுகலை
* மருத்துவ துறை - அறுவை சிகிச்சை நர்சிங்
* குழந்தை நல நர்சிங் துறை
* சமூக சுகாதார நர்சிங் துறை

### டிப்ளமோ
* பொது நர்சிங் மற்றும் மருத்துவச்சி. 
## ஆதாரங்கள்

பகுப்பு:பெரம்பலூர் மாவட்டத்திலுள்ள கல்வி நிலையங்கள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
பெரும்பல்லன் சுறா

**பெரும்பல்லன் சுறா** ( *Megalodon, ஓட்டோடஸ் மெகாலோடான்* ), என்பது கானாங்கெளுத்தி சுறாவின் அழிந்துபோன இனமாகும். இது சுமார் 23 முதல் 3.6 மில்லியன் ஆண்டுகளுக்கு முன்பு, ஆரம்பகால மியோசீன் முதல் பிளியோசீன் வரை வாழ்ந்தது.  இது முன்னர் லாம்னிடே குடும்பத்தின் உறுப்பினராகவும் பெரிய வெள்ளை சுறாவின் நெருங்கிய உறவினராகவும் கருதப்பட்டது. இருப்பினும், இது இப்போது அழிந்துபோன குடும்பமான ஓட்டோடோன்டிடே என வகைப்படுத்தப்பட்டுள்ளது. இது ஆரம்பகால கிரெட்டேசியஸ் காலத்தில் பெரிய வெள்ளை சுறாவிடமிருந்து உருவான சிற்றினத்தோற்றம் எனப்படுகிறது. எனினும் இதன் இனத்தின் நிலைப்பாடு இன்னும் விவாதிக்கப்படுகிறது.

இதுவரை வாழ்ந்த மிகப்பெரிய மற்றும் சக்திவாய்ந்த வேட்டையாடிகளில் ஒன்றாக இது கருதப்பட்டாலும், பெரும்பல்லனின் பாகங்கள் துண்டு துண்டாக மட்டுமே கிடைத்துள்ளது. மேலும் இதன் தோற்றம் மற்றும் அதிகபட்ச அளவு முற்றும்முடிவான ஒன்றல்ல. பெரும்பல்லன் சுறாவின் பற்கள் அளவின் பெரும்பாலான மதிப்பீடுகளில், அதிகபட்ச நீள மதிப்பீடுகள்   என்றும் சராசரி நீள மதிப்பீடானது  என்றும் மதிப்பிடப்பட்டுள்ளது.   இவற்றின் பெரிய தாடைகள்  வரை கடிக்கும் சக்தியை செலுத்தலாம் என்று மதிப்பீடபட்டள்ளது.  இவற்றின் பற்கள் தடிமனாகவும் உறுதியாகவும் இருந்தன, இரையைப் பிடிக்கவும் அதன் எலும்பை உடைக்கவும் ஏற்றதாக அமைந்திருந்தன.

பெரும்பல்லன் சுறாவானது  கடல் சமூகங்களின் கட்டமைப்பில் பெரும் தாக்கத்தை ஏற்படுத்தியிருக்கும் எனப்படுகிறது. இது கடற்பாலூட்டிகள் , துடுப்புக்காலிகள், கடலாமைகள் போன்ற பெரிய விலங்குகளை இரையையாகக் கொண்டது.

இந்த பெரும்பல்லன் சுறா வெப்பம் நிறைந்த கடல் பகுதியையிலேயே விரும்பி வாழக்கூடியது. அக்காலத்தில் புவியின் காலநிலை மாற்றத்தினால் பனி யுகம் தொடங்கியது. இதனால் கடல் மட்டம் குறைதல், தேவையான உணவு கிடைக்காமை போன்றவை  இதன் வீழ்ச்சிக்கு காரணமாக இருக்கலாம் என்று கருதப்படுகிறது. இதன் முக்கிய உணவு ஆதாரமான பலீன் திமிங்கிலங்களின் பன்முகத்தன்மையைக் குறைத்தல் மற்றும் துருவப் பகுதிகளை நோக்கிய அவற்றின் பரவல் ஆகியவை பெரும்பல்லனின் முதன்மை உணவு ஆதாரத்தைக் குறைத்திருக்கலாம். இந்த சுறாவின் அழிவில் பலீன் திமிங்கிலங்களின் மாபெரும் செல்திசையானது முக்கிய காரணங்களில் ஒன்றாக ஆனது.

## குறிப்புகள்

பகுப்பு:சுறாக்கள்
பகுப்பு:அற்றுவிட்ட இனங்கள்
பவினா படேல்

**பவினா ஹஸ்முக்பாய் படேல்** இந்திய குசராத்துமாநில மெக்சனா நகரைச் சேர்ந்த இணை மேசைப் பந்தாட்ட விளையாட்டு வீரர். இவர் தற்போது நடைபெறும் 2020 கோடைக்கால இணை ஒலிம்பிக் விளையாட்டுக்களில் இறுதிச் சுற்றுக்கு தகுதி பெற்று பதக்கம் பெறும் வாய்ப்பினைக் கொண்டுள்ளார்.

## வாழ்க்கைப் பயணம்
தனது சக்கர நாற்காலியிலிருந்து மேசைப் பந்தாட்டம் விளையாடும் படேல், பல தேசிய மற்றும் பன்னாட்டு விளையாட்டுப் போட்டிகளில் பல தங்க வெள்ளிப் பதக்கங்களை வென்றுள்ளார். 2011இல் தாய்லாந்தில் நடந்த உலகளாவிய மேசைப்பந்தாட்ட போட்டியில் தனிநபர் வகையில் வெள்ளிப் பதக்கம் பெற்று உலகத் தரவரிசையில் இரண்டாமிடம் வென்றார். அக்டோபர் 2013இல் பெய்ஜிங்கில் நடந்த ஆசிய இணை மேசைப் பந்தாட்ட போட்டிகளில் நான்காம் பிரிவில் மகளிர் ஒற்றையர் வெள்ளிப் பதக்கத்தை வென்றுள்ளார்.

2017 ஆகத்து 23 முதல் 31 வரை  பெய்ஜிங்கில் நடந்த ஆசிய மேசைப்பந்தாட்ட போட்டிகளில் வெங்கலப் பதக்கம் வென்றார். கொரிய நாட்டு வீராங்கனை காங்குடன் மகளிர் ஒற்றையர் நான்காம் பிரிவு ஆட்டத்தில் 3-0 என்ற கணக்கில் வெற்றி கண்டு இந்த வெங்கலப் பதக்கத்தை இந்தியாவிற்குப் பெற்றுத் தந்தார்.

தற்போது நடைபெறும் 2020 கோடைக்கால இணை ஒலிம்பிக் விளையாட்டுக்களில்  மகளிர் ஒற்றையர் நான்காம் பிரிவு ஆட்டத்தில் ரியோ இணை ஒலிம்பிக்கில் தங்கப் பதக்கம் வென்றவரும் உலக தரவரிசையில் இரண்டாவது நிலையில் இருப்பவருமான போரிஸ்லாவா ராங்கோவிச்சை தோற்கடித்து அரையிறுதிக்கு முன்னேறினார். இந்த அரையிறுதியில் சீனாவின் ஷாங் மியோவை தோற்கடித்து ஆகத்து 29 அன்று நிகழும் இறுதிச் சுற்றில் சீனாவின் சௌ யிங்கிடம் 3-0 என்ற கணக்கில் தோல்வியுற்று வெள்ளிப் பதக்கம் வென்றுள்ளார்.

## இதனையும் காண்க
*2020 டோக்கியோ பாரா ஒலிம்பிக்

## மேற்கோள்கள்

## வெளி இணைப்புகள்
*பன்னாட்டு மேசைப் பந்தாட்ட கூட்டமைப்பு இணை மேசைப் பந்தாட்டம்
*பன்னாட்டு இணை ஒலிம்பிக் குழு வலைத்தளத்தில் மேசைப் பந்தாட்டம்

பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
பகுப்பு:இந்தியப் பெண் மேடைப் பந்தாட்ட வீரர்கள்
பகுப்பு:குஜராத் மக்கள்
பகுப்பு:மாற்றுத்திறனாளிகள்
மேய்ச்சல் சுறா

**மேய்ச்சல் சுறா** அல்லது **மேச்சுறா** (*Basking shark*) என்பது உலகில் தற்போது வாழக்கூடிய சுறாக்களில் இரண்டாவது பெரிய மீன் ஆகும்.  கடலில் உள்ள மிதவைவாழிகளை உணவாக உட்கொள்ளும் மூன்று வகை சுறாக்களில் இது ஒன்றாகும். பிற இரண்டு சுறாக்களாக  திமிங்கலச் சுறா, மெகாமவுத் சுறா ஆகியவை உள்ளன. வளர்ந்த சுறாக்கள் பொதுவாக  நீளம் கொண்டவையாக இருக்கும். இது பொதுவாக சளி படர்ந்தது போன்ற சாம்பல் அல்லது பழுப்பு நிறத் தோலுடன் காணப்படும். இதன் வால் துடுப்பு வலுவானதாகவும் பிறை வடிவமானதாகவும் இருக்கும்.

மேய்ச்சுறா உலகம் முழுக்க இடம்பெயரும் இனமாகும். இது உலகின் அனைத்து மிதவெப்ப மண்டல கடல்களிலும் காணப்படுகிறது. பொதுவாக இது கடலின் மேல்மட்டத்திலேயே திரிந்து மிதவை உணவு எனப்படும் கவுர்களை நீருடன் உட்கவர்ந்து வடிகட்டி உண்டபடி மெதுவாக நகர்ந்து செல்லும். இதனால் இது சூரிய குளியல் மேற்கொளவதாக நினைத்து *பாஷ்கிங் ஷார்க்* என ஆங்கிலத்தில்  அழைக்கப்படுகிறது. கடலின் மேற்புறம் மேய்வதுபோல் இது அலைவதால் தமிழில் மேய்ச்சுறா என்று பெயர்பெற்றது. இது நீரில் உள்ள உணவை வடிகட்டி உண்பதால் அதற்கு ஏற்றவாறு மிகப்பெரிய வாயையும், மிகவும் வளர்ந்த செவுளையும் கொண்டுள்ளது. இதன் மூக்கு கூம்பு வடிவமானது. மேலும் இதன் செவுள் பிளவுகள் அதன் தலையின் மேல் பகுதி முதல் கீழ் பகுதி வரை நீண்டுள்ளது. இதன் வாயில் கொக்கி போன்ற நூற்றுக்கணக்கான பல அடுக்கான சிறிய பற்களைக் கொண்டுள்ளது. மேலும் வரிசைக்கு 100 பற்கள் வரை உள்ளன. இதன் கொக்கி போன்ற வளைந்த பற்கள், பின்னோக்கி வளைந்திருக்கின்றன. மேலும் மேல் மற்றும் கீழ் தாடைகள் என இரண்டிலும் ஒரே மாதிரியாக இருக்கின்றன. இந்த இனத்தின் மூளையானது பிற இன சுறாக்களை விட எடையில் சிறிய மூளையாக உள்ளன. இது ஒப்பீட்டளவில் செயலாற்றல் குறைந்த வாழ்க்கை முறையை பிரதிபலிக்கிறது. 

மேய்ச்சல் சுறாக்கள்  சிறிய கூட்டமாகவோ அல்லது தனியாகவோ காணப்படலாம். இவை பெரிய அளவானதாகவும்,  அச்சுறுத்தும் தோற்றம் கொண்டவையாக இருந்தபோதிலும், இந்த  சுறாக்கள் ஆக்ரோசமற்றவை. இதனால் மனிதர்களுக்கு எந்த பாதிப்பும் இல்லை.

இந்தச் சுறாக்களானது அதன் துடுப்பு, இறைச்சி, கல்லீரல் எண்ணை போன்றவற்றிற்காக  நீண்ட காலமாக வணிக ரீதியாக முக்கியத்துவம் கொண்ட மீனாக இருந்து வருகிறது. இவை அதிகப்படியாக வேட்டையாடப்படுவதால் இவற்றின் எண்ணிக்கை மிகவும் குறைத்துள்ளது. எஞ்சி இருக்கும் சுறாக்களுக்கு பாதுகாப்பு தேவை என்ற நிலை ஏற்பட்டுள்ளது. 

## குறிப்புகள்

பகுப்பு:சுறாக்கள்